Tradhisi Ya Qawiyyu yaiku salah sawijining tradhisi kang ana ing kutha Klathèn kang dileksanakake saben tanggal 15 sasi Sapar. Tradhisi kang ana ing kacamatan Jatinom, Klathèn iki biyèn kawanuhaké déning tokoh Islam kang aran Ki Ageng Gribig. Ki Ageng Gribig iku katurunan saka Raden Mas Guntur utawa Wasibagno, katurunan saka Raja Brawijaya saka Majapahit. Ki Ageng Gribig kang jeneng enomé Syekh Wasibagno Timur lelana tekan Gunung Merapi. Wit Jati enom dipilih panggon donga lan tekan saiki dikenal dadi Jatinom.